**Stredná priemyselná škola strojnícka**

**Fajnorovo nábrežie 5, 814 75 Bratislava**

Informácie pre uchádzačov o štúdium v školskom roku 2020/2021

1. Prijímacie konanie sa uskutočňuje v zmysle zákona NR SR č. 245/2008 Z.z. o výchove a vzdelávaní ( školský zákon) v znení neskorších predpisov.
2. Termín prijatia prihlášok na štúdium v odbore **bilingválne technické lýceum -20. február 2020.**
3. Termín prijímania prihlášok na štúdium v odboroch **strojárstvo, mechatronika** **a technické lýceum** – **30. apríl 2020**.
4. Po prijatí prihlášky bude záujemca pozvaný na prípravný kurz k prijímacím pohovorom bezplatne.
5. Pre školský rok 2020/2021 sa prijímajú žiaci do študijných odborov:

**2831 M – strojárstvo**

**2387 M – mechatronika**

**3918 M – technické lýceum**

**39xx M – bilingválne technické lýceum**

Študijný odbor 2381 M **strojárstvo** pripravuje absolventov na prácu v moderných strojárskych podnikoch. Môžu pracovať na pozíciách konštrukčného, technologického, prevádzkového, ale aj riadiaceho charakteru. Sú pripravení aj pre štúdium na vysokých školách.

Študijný odbor 2387 M **mechatronika** pripravuje absolventov na prácu v moderných výrobných podnikoch zameraných na automatizačné výrobné systémy. Môžu konštruovať a modelovať pomocou počítačov, ako aj využívať počítačom riadené technológie. Sú pripravení aj pre štúdium na vysokých školách.

Študijný odbor 3918 M **technické lýceum** prioritne pripravuje absolventov na vysokoškolské štúdium, najmä technického a ekonomického smeru. Sú pripravení pokračovať v ďalšom štúdiu, ale aj pracovať v moderných strojárskych podnikoch na rôznych technických pozíciách.

 Nový študijný odbor 39xx M **bilingválne technické lýceum** prioritne pripravuje absolventov na vysokoškolské štúdium, najmä technického a ekonomického smeru, vyučované dvojjazyčne ( slovenský a anglický jazyk). Na štúdium sa môžu prihlásiť žiaci 8. a 9. ročníka.

1. Termíny konania prijímacích skúšok do 1. ročníka:
	* + prvý termín – **11. mája 2020**
		+ druhý termín – **14. mája 2020**
		+ talentové skúšky na bilingválne štúdium – **23.- 27. marec 2020**

*Poznámka: presné kritériá pre prijatie uchádzačov na štúdium budú zverejnené na stránke školy do konca januára 2020.*